208 
PIÈGES A L’APPUI. 
On la menasse , on lui afferme 
Qu’en bataille est Ulixes mort ; 
Tousiours tient-elle sa foy ferme ; 
En foy tenir est son confort. 
L’on la tient de si prez auffort 
Que dist : « Ne seray fiancée , 
» Se ne voy l’ourlet et le bort 
» De ceste toille encommencée. » 
Chascun en espoir attendy 
Que celle toille fust finée. 
Mais elle aultrement l’entendy ; 
Car, jusques à la retournée 
D’Ulixes, ne fut parfinée ; 
Car, pour ung fil qu’elle y metoit, 
La dame , chascune journée, 
Deulx ou trois ou plus en ostoit 
Ha ! cueur comme tu te douloyes 
Moult t’estoient longues les nuis, 
Loing de celui que tu vouloyes. 
Comme endura si grands ennuis ? 
Quantesfois à toy-meimes deys : 
« Ulixes ! Ulixes ! Pour quoy 
» Seulette dèmourée suis ? 
» Halas ! que n’es tu avec moy? » 
Ulixes dire que debvoit, 
Quant tel trésor de léaulté , 
A son tardif retour, trouvoit ? 
Il deubt, par espéciauté, 
Le cueur de telle feaulté 
Adorer, et prier les Dieux 
Que Pénélope , de beauté 
Déesse fissent en leurs cieulx. 
(Ibid.) 
€a Gfituté. 
Belle te semble la flour tendre, 
La flour qui est tantost finée, 
La flour qui est tost mise en cendre, 
La flour morte quant elle est née ; 
Femme est flour d’une matinée. 
Peu de chose tantost lui nuit ; 
Tost vient à male destinée 
Comme la glace d’une nuit. 
Tost vient, tost est ridée et pale, 
Tost devient flasque et escoulée, 
Tost part sa couleur principale, 
Tost a la mamelle avalée , 
Tost n’y pert ne mont, ne valée, 
Tost est nient et pis que ne dis ; 
Beaulté de femme est tost alée, 
Fiez-vous-y, folz estourdis. 
(Ibid.) 
Ca Science. 
Science est comme un puis parfont 
Que les anciens descouvrirent, 
Où les nouviaux engins parfont 
Ce que les viellars ne parfirent ; 
Tousdis avant piquent et tirent 
Les jones engins moult appers 
A trouver ce qu’onques ne virent 
Et tousiours se font plus expers. 
(Ibid.) 
